ᠳᠡᠮᠡᠴᠡᠯᠳᠤ ᠤᠯᠠᠭᠠᠨᠭᠡᠷᠡᠯ᠎ᠤᠨ ᠬᠢᠨ ᠨᠤᠤᠯᠤᠭᠤᠷ ᠵᠢᠡᠨ ᠵᠠᠬᠢᠶᠠᠯᠠᠭ᠎ᠠ ᠪᠡᠷ ᠪᠤᠷᠤᠯᠠᠭᠤᠯᠤᠯ᠎ᠠ
ᠳᠡᠮᠡᠴᠡᠯᠳᠤ ᠤᠯᠠᠭᠠᠨᠭᠡᠷᠡᠯ᠎ᠤᠨ ᠬᠢᠨ 2018 ᠤᠨ ᠳ᠋ᠤ ᠲᠦᠷᠪᠡᠳᠤᠭᠡᠷ ᠬᠤᠭᠤᠴᠠᠭᠠᠨ᠎ᠤ loro piana᠎ᠤᠨ ᠬᠠᠮᠤᠭ᠎ᠤᠨ ᠰᠢᠯᠢᠳᠡᠭ ᠨᠤᠤᠯᠤᠭᠤᠷ᠎ᠤᠨ ᠱᠠᠨᠭᠨᠠᠯ᠎ᠢ ᠳᠤᠰᠤᠭᠰᠠᠨ ᠪᠠᠢᠨ᠎ᠠ᠃ ᠢᠲ᠋ᠠᠯᠢ ᠵᠢᠨ loro piana᠎ᠤᠨ ᠬᠠᠮᠤᠭ᠎ᠤᠨ ᠰᠢᠯᠢᠳᠡᠭ ᠨᠤᠤᠯᠤᠭᠤᠷ᠎ᠤᠨ ᠱᠠᠨᠭᠨᠠᠯ ᠎ᠢ loro piana ᠺᠤᠮᠫᠠᠨᠢ 2015ᠤᠨ ᠡᠴᠡ ᠡᠬᠢᠯᠡᠨ ᠵᠢᠯ ᠪᠤᠯᠭᠠᠨ ᠨᠤᠤᠯᠤᠭᠤᠷ᠎ᠤᠨ ᠨᠠᠷᠢᠴᠠ᠂ ᠤᠷᠳᠤ ᠪᠤᠯᠤᠨ ᠶᠠᠰᠤ ᠴᠢᠨᠠᠷ᠎ᠤᠨ ᠬᠡᠮᠵᠢᠶ᠎ᠡ ᠵᠢ ᠦᠨᠳᠦᠰᠦᠯᠡᠨ ᠨᠢᠭᠡ ᠤᠳᠠᠭ᠎ᠠ ᠰᠢᠯᠭᠠᠷᠠᠭᠤᠯᠳᠠᠭ᠃ ᠳᠤᠰ ᠺᠤᠮᠫᠠᠨᠢ ᠨᠢ ᠳᠡᠭᠡᠳᠤ ᠳᠡᠰ᠎ᠤᠨ ᠨᠡᠭᠡᠮᠡᠯ᠎ᠤᠨ ᠪᠦᠳᠦᠭᠡᠭᠳᠡᠬᠦᠨ ᠦᠢᠯᠡᠳᠪᠦᠷᠢᠯᠡᠭᠡᠳ ᠵᠠᠭᠤᠭᠠᠳ ᠵᠢᠯ ᠪᠤᠯᠵᠤ ᠪᠤᠢ᠃ 《ᠮᠠᠨ᠎ᠤ ᠨᠤᠤᠯᠤᠭᠤᠷ 2018 ᠤᠨ ᠳ᠋ᠤ ᠱᠠᠨᠭᠨᠠᠯ ᠤᠯᠤᠭᠰᠠᠨ ᠡᠴᠡ ᠨᠠᠭᠠᠰᠢ ᠪᠦᠷ ᠵᠠᠬᠢᠶᠠᠯᠠᠭ᠎ᠠ ᠵᠢᠨ ᠺᠤᠮᠫᠠᠨᠢ ᠡᠴᠡ ᠳᠤᠰᠬᠠᠢ ᠨᠤᠤᠯᠤᠭᠤᠷ ᠰᠠᠪᠠᠯᠠᠬᠤ ᠤᠭᠤᠳᠠ ᠠᠪᠴᠢᠷᠠᠵᠤ ᠦᠭᠳᠡᠭ᠃ ᠡᠨᠡ ᠤᠭᠤᠳᠠ ᠨᠢ ᠨᠤᠤᠯᠤᠭᠤᠷ᠎ᠤᠨ ᠴᠢᠨᠠᠷ ᠬᠤᠪᠢᠷᠠᠬᠤ ᠡᠴᠡ ᠰᠡᠷᠬᠡᠢᠯᠡᠬᠦ ᠦᠢᠯᠡᠳᠤᠯ ᠳᠠᠢ᠃ ᠢᠮᠠᠭ᠎ᠠ ᠪᠡᠨ ᠰᠠᠮᠨᠠᠵᠤ ᠪᠠᠷᠠᠬᠤ ᠲᠠᠢ ᠵᠡᠷᠭᠡ ᠵᠠᠬᠢᠶᠠᠯᠠᠭ᠎ᠠ ᠵᠢᠨ ᠺᠤᠮᠫᠠᠨᠢ ᠮᠦᠨᠭᠬᠦ ᠪᠡᠨ ᠦᠭᠬᠦᠭᠡᠳ ᠨᠤᠤᠯᠤᠭᠤᠷ ᠵᠢᠡᠨ ᠠᠪᠤᠭᠠᠳ ᠶᠠᠪᠤᠳᠠᠭ᠃ ᠰᠡᠬᠦᠯᠡᠷ ᠨᠢ ᠪᠠᠰᠠ ᠨᠤᠤᠯᠤᠭᠤᠷ᠎ᠤᠨ ᠴᠢᠨᠠᠷ ᠴᠢᠨᠰᠠᠭ᠎ᠠ᠂ ᠨᠠᠷᠢᠴᠠ᠂ ᠵᠠᠬ᠎ᠠ ᠳᠡᠯᠭᠡᠭᠦᠷ᠎ᠤᠨ ᠬᠠᠨᠭᠰᠢ ᠵᠢ ᠦᠨᠳᠦᠰᠦᠯᠡᠨ ᠨᠦᠬᠦᠪᠦᠷᠢ ᠦᠭᠳᠡᠭ᠃ ᠨᠢᠳᠤᠨᠤᠨ ᠵᠠᠬᠢᠶᠠᠯᠠᠭ᠎ᠠ ᠵᠢᠨ ᠺᠤᠮᠫᠠᠨᠢ ᠡᠴᠡ ᠮᠠᠨᠠᠢᠬᠢᠨ ᠳ᠋ᠤ 5000 ᠭᠠᠷᠤᠢ ᠲᠦᠬᠦᠷᠢᠭ᠎ᠤᠨ ᠨᠦᠬᠦᠪᠦᠷᠢ ᠦᠭᠬᠦᠭᠰᠡᠨ᠂ ᠡᠬᠦᠨ ᠵᠢᠡᠨ ᠨᠡᠮᠡᠭᠡᠳ ᠪᠤᠳᠤᠪᠠᠯ ᠮᠠᠨ᠎ᠤ ᠨᠤᠤᠯᠤᠭᠤᠷ ᠺᠢᠯᠦᠭᠷᠠᠮ ᠪᠦᠷᠢ ᠳ᠋ᠡᠭᠡᠨ 400 ᠲᠦᠬᠦᠷᠢᠭ ᠎ᠢ ᠳᠠᠪᠠᠳᠠᠭ᠂ ᠡᠨᠡ ᠵᠢᠯ ᠵᠠᠬᠢᠶᠠᠯᠠᠭ᠎ᠠ ᠵᠢᠨ ᠺᠤᠮᠫᠠᠨᠢ ᠨᠤᠤᠯᠤᠭᠤᠷ ᠵᠢᠡᠨ ᠰᠢᠯᠭᠠᠭᠠᠳ ᠪᠠᠷᠠᠪᠠᠯ ᠪᠢᠳᠡᠨ ᠳ᠋ᠤ ᠪᠠᠰᠠ ᠨᠦᠬᠦᠪᠦᠷᠢ ᠦᠭᠬᠦᠨ᠎ᠡ》 ᠭᠡᠵᠤ ᠳᠡᠮᠡᠴᠡᠯᠳᠤ ᠶᠠᠷᠢᠨ᠎ᠠ᠃ 《ᠮᠠᠨ᠎ᠤ ᠨᠤᠤᠯᠤᠭᠤᠷ᠎ᠤᠨ ᠴᠢᠨᠠᠷ ᠴᠢᠨᠰᠠᠭ᠎ᠠ ᠨᠡᠯᠢᠶᠡᠳ ᠰᠠᠢᠨ᠂ ᠪᠤᠰᠤᠳ᠎ᠲᠦ ᠳᠤᠭᠤᠭᠳᠠᠳᠠᠭ᠎ᠤᠨ ᠤᠴᠢᠷ ᠨᠢ ᠨᠢᠭᠡ ᠳ᠋ᠤ ᠮᠠᠨ᠎ᠤ ᠬᠢᠨ ᠭᠠᠳᠠᠨ᠎ᠠ ᠤᠷᠤᠨ ᠡᠴᠡ ᠳᠡᠭᠡ ᠬᠤᠳᠠᠯᠳᠤᠨ ᠠᠪᠴᠢᠷᠠᠵᠤ ᠳᠠᠯᠪᠢᠳᠠᠭ ᠦᠭᠡᠢ᠂ ᠨᠤᠳᠤᠭ᠎ᠤᠨ ᠡᠬᠦᠯᠳᠡᠷ᠎ᠤᠨ ᠨᠠᠷᠢᠨ ᠨᠤᠤᠰᠤ ᠪᠡᠨ ᠬᠠᠳᠠᠭᠠᠯᠠᠬᠤ ᠵᠢ ᠪᠠᠷᠢᠮᠳᠠᠯᠠᠳᠠᠭ᠃ ᠨᠦᠬᠦᠭᠡ ᠳᠠᠯ᠎ᠠ ᠪᠡᠷ ᠪᠠᠢᠷᠢ ᠪᠡᠯᠴᠢᠭᠡᠷ᠂ ᠠᠭᠤᠷ ᠠᠮᠢᠰᠬᠤᠯ ᠢᠮᠠᠭ᠎ᠠ ᠮᠠᠯᠵᠢᠬᠤ ᠳ᠋ᠤ ᠳᠤᠬᠢᠷᠠᠮᠵᠢᠳᠠᠢ᠃ ᠬᠡᠳᠤᠢᠪᠡᠷ ᠨᠤᠤᠯᠤᠭᠤᠷ᠎ᠤᠨ ᠭᠠᠷᠤᠯᠳᠠ ᠦᠨᠳᠤᠷ ᠪᠢᠰᠢ ᠴᠣ᠌  ᠰᠠᠢᠨ ᠦᠨ᠎ᠡ ᠳ᠋ᠤ ᠬᠦᠷᠳᠡᠭ᠂ ᠡᠮ᠎ᠡ ᠢᠮᠠᠭ᠎ᠠ 8 ᠯᠠᠡᠭ ᠤᠷᠴᠢᠮ ᠨᠤᠤᠯᠤᠭᠤᠷ ᠰᠠᠮᠨᠠᠵᠤ᠂ ᠰᠡᠷᠭᠡ ᠵᠢᠡᠭ ᠭᠠᠷᠤᠢ ᠨᠤᠤᠯᠤᠭᠤᠷ ᠰᠠᠮᠨᠠᠵᠤ᠂ ᠳᠡᠭᠰᠢᠳᠬᠡᠭᠡᠳ 9 ᠯᠠᠡᠭ ᠳ᠋ᠤ ᠬᠦᠷᠳᠡᠭ᠃ ᠡᠨᠡ ᠵᠢᠯ ᠬᠠᠷᠢᠨ 220 ᠢᠮᠠᠭᠠᠨ ᠡᠴᠡ220 ᠵᠢᠡᠭ ᠨᠤᠤᠯᠤᠭᠤᠷ ᠰᠠᠮᠨᠠᠭᠰᠠᠨ᠂ ᠤᠴᠢᠷ ᠨᠢ ᠨᠢᠳᠤᠨᠤᠨ ᠵᠢᠯ ᠭᠠᠨᠭᠳᠠᠭᠰᠠᠨ ᠡᠴᠡ ᠢᠰᠢᠭᠡ ᠴᠦᠭᠡᠨ ᠳᠤᠰᠤᠭᠰᠠᠨ᠂ ᠨᠦᠬᠦᠭᠡ ᠳᠠᠯ᠎ᠠ ᠪᠡᠷ ᠰᠠᠢᠨ ᠳᠡᠵᠢᠭᠡᠨ ᠠᠷᠠᠴᠢᠯᠠᠭᠰᠠᠨ ᠡᠴᠡ ᠡᠨᠡ ᠵᠢᠯ᠎ᠤᠨ ᠨᠤᠤᠯᠤᠭᠤᠷ᠎ᠤᠨ ᠭᠠᠷᠤᠯᠳᠠ ᠨᠡᠯᠢᠶᠡᠳ ᠰᠠᠢᠨ ᠪᠠᠢᠨ᠎ᠠ》 ᠭᠡᠵᠤ ᠤᠯᠠᠭᠠᠨᠭᠡᠷᠡᠯ ᠶᠠᠷᠢᠯ᠎ᠠ᠃ 6 ᠰᠠᠷ᠎ᠠ ᠵᠢᠨ 20᠎ᠤ ᠡᠳᠦᠷ᠂ ᠠᠯᠠᠱᠠ ᠵᠡᠬᠦᠨ ᠬᠤᠰᠢᠭᠤᠨ᠎ᠤ ᠴᠤᠭᠳᠤᠬᠦ᠋ᠷᠢᠶ᠎ᠡ ᠰᠤᠮᠤᠨ᠎ᠤ ᠤᠭᠤᠨᠤᠳᠤ ᠭᠠᠴᠠᠭᠠᠨ᠎ᠤ ᠮᠠᠯᠴᠢᠨ ᠳᠡᠮᠡᠴᠡᠯᠳᠤ ᠤᠯᠠᠭᠠᠨᠭᠡᠷᠡᠯ᠎ᠤᠨ ᠬᠢᠨ ᠢᠮᠠᠭᠠᠨ᠎ᠤ ᠨᠤᠤᠯᠤᠭᠤᠷ ᠵᠢᠡᠨ ᠵᠠᠬᠢᠶᠠᠯᠠᠭ᠎ᠠ ᠶᠤᠰᠤᠭᠠᠷ ᠺᠢᠯᠦᠭᠷᠠᠮ ᠪᠦᠷᠢ ᠳ᠋ᠡᠭᠡᠨ 380 ᠲᠦᠬᠦᠷᠢᠭ ᠵᠢᠡᠷ ᠠᠯᠠᠱᠠ ᠵᠢᠨ ᠬᠤᠡᠭ ᠶᠠᠡᠭ ᠺᠤᠮᠫᠠᠨᠢ ᠳ᠋ᠤ ᠪᠤᠷᠤᠯᠠᠭᠤᠯᠵᠤ᠂ ᠡᠨᠡ ᠨᠢ ᠳᠡᠳᠡ ᠬᠤᠶᠠᠭᠤᠯᠠ᠎ᠵᠢᠨ ᠲᠤᠰ ᠵᠢᠯ᠎ᠳᠡᠬᠢ ᠳᠠᠪᠤᠳᠠᠬᠢ ᠤᠳᠠᠭᠠᠨ᠎ᠤ ᠨᠤᠤᠯᠤᠭᠤᠷ ᠵᠢᠡᠨ ᠵᠠᠬᠢᠶᠠᠯᠠᠭ᠎ᠠ ᠪᠡᠷ ᠪᠤᠷᠤᠯᠠᠭᠤᠯᠵᠤ ᠪᠠᠢᠭ᠎ᠠ ᠶᠠᠪᠤᠳᠠᠯ ᠠᠵᠠᠢ᠃ ᠢᠷᠡᠯᠳᠡ᠄ ᠦᠩ ᠦᠷᠭᠡᠨ ᠠᠯᠠᠱᠠ ᠵᠢᠷᠬᠢᠶ᠎ᠡ ᠵᠢᠨ ᠳᠡᠪᠴᠠᠩ